Diari Oficial de la Generalitat Valenciana


Sumari del DOGV 3780, del 27-06-2000 (2000/4981)

RESOLUCIÓ de 25 d'abril de 2000, del president de la Comissió Territorial d'Urbanisme d'Alacant, per la qual es fa públic l'Acord de 15 de març de 2000, que fa referència a la modificació puntual del Pla General de Teulada: redelimitació de la unitat d'execució UA– S.11.1, Tossal dels Avencs.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4981


Data del document
:   25-04-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Teulada
    * pla d'urbanisme

RESOLUCIÓ de 25 d'abril de 2000, del president de la Comissió Territorial d'Urbanisme d'Alacant, per la qual es fa públic l'Acord de 15 de març de 2000, que fa referència a la modificació puntual del Pla General de Teulada: redelimitació de la unitat d'execució UA- S.11.1, Tossal dels Avencs. [2000/A4981]
  
Vist l'expedient de referència i d'acord amb els següents
  
Antecedents de fet
  
1. El projecte es va sotmetre a informació pública per mitjà de l'acord del Ple de l'ajuntament en la sessió del 5 d'octubre de 1998. Després del pertinent període d'exposició pública, anunciat en el Diari Oficial de la Generalitat Valenciana, de 29 de desembre de 1998, i en el diari Información de 20 de novembre del mateix any, en el qual no es van presentar al·legacions, i el va aprovar provisionalment el mateix òrgan el 5 de març de 1999.
  
2. La documentació està integrada per una memòria justificativa i plànols d'informació i de modificació.
  
3. L'objecte de la modificació és corregir les determinacions gràfiques del Pla General consistents en la traça d'un vial interior, que acaba en cul-de-sac, i en la delimitació actual de la unitat d'execució de referència; que ja va ser objecte d'una anterior modificació del seu àmbit original, d'igual designació, per a subdividir-lo en dues unitats (UA.11.1 i UA.11.2), que va ser aprovada definitivament pel mateix ajuntament el 27 de març de 1987.
  
La modificació es justifica en la millora de la gestió del desenvolupament de l'actuació, corregint la traça del vial indicat per a regularitzar la parcel·lació urbanística i reajustar la delimitació actual de la unitat d'execució als límits de les parcel·les rústiques preexistents.
  
Consideracions tecnicojurídiques
  
1. La tramitació ha sigut correcta, segons el procediment seguit, d'acord amb l'article 38, per remissió del 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
2. La documentació està completa, als efectes del compliment del que estableix l'article 27 de la LRAU.
  
3. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU. No obstant això, s'haurà d'ampliar la informació subministrada i determinar la superfície real de la unitat que es redelimita.
  
4. La Comissió Territorial d'Urbanisme és l'òrgan competent per a l'emissió de dictàmens resolutoris sobre l'aprovació definitiva de les modificacions puntuals dels plans generals de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei 30/1994, de 26 de novembre, de Règim Jurídic de les Administracions Públiques i del Procediment Administratiu Comú, i la resta de disposicions de general i pertinent aplicació, acorda:
  
Aprovar definitivament la modificació puntual del Pla General, encara que en supedita la publicació i, per tant, l'eficàcia fins que s'esmenen les observacions indicades en la consideració tercera.
  
Amb data 15 de març de 2000, el president de la Comissió Territorial d'Urbanisme, va resoldre:
  
«Vist l'acord adoptat per la Comissió Territorial d'Urbanisme, en la sessió de 24 de setembre de 1999, pel qual es va aprovar definitivament l'expedient de referència, i es va supeditar la seua publicació al compliment de certes condicions, així com la documentació presentada per l'ajuntament amb data 2 de desembre de 2000, que compleix tots els punts de l'esmentat acord de la comissió, resolc:
  
Ordenar la publicació immediata de l'esmentat acord d'aprovació definitiva en el Diari Oficial de la Generalitat Valenciana, a fi que entre en vigor, d'acord amb el que estableix l'article 59, apartats 2 i 4, de la Llei 6/1994, de 15 de novembre, de la Generalitat Valenciana Reguladora de l'Activitat Urbanística. Amb la publicació de l'aprovació definitiva no en cal la notificació individualitzada».
  
Contra aquest acord, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i l'article 14.2 del Reglament dels Òrgans Urbanístics de la Generalitat Valenciana.
  
Alacant, 25 d'abril de 2000.- El president de la Comissió Territorial d'Urbanisme: José María Benlliure Moreno.